Skuju pilskalns

Skuju pilskalns ir pilskalns, kas atrodas Preiļu novada Aglonas pagasta dienvidos, Skuju ciemā.

Pilskalnu 1926. gadā uzmērījis un ievācis par to ziņas Mākslas akadēmijas students Arvīds Gusars. Pilskalns par 15 metriem paceļas pār apkārtni. Plakuma garums 45 metri, bet platums — 25 metri. Pilskalna sāni mākslīgi nostāvināti. Nav saglabājusies terase, kas bijusi rietumu pusē, bet savulaik noarta. Pirmā pasaules kara laikā pilskalnā ierīkoti ierakumi. Kultūrslānis aptuveni metru biezs.

Ar pilskalnu saistās vairākas teikas — par aprakto zelta naudu, par karu ar Gorodokas pili, par to, ka pilskalnu ar cepurēm sanesuši karavīri.

 Foto galerija 

 Ārējās saites 
 Skuju pilskalns


Kategorija:Pilskalni Latgalē
Kategorija:Aglonas pagasts
Kategorija:Arheoloģiskie pieminekļi Latvijā